Virallinen lehti nro C 269 , 16/10/1995 s. 0172



B4-1123, 1135, 1146, 1177 ja 1182/95 Päätöslauselma yritysten uudelleen sijoittumisesta EU:ssa Euroopan parlamentti, joka - ottaa huomioon 17. helmikuuta 1995 antamansa päätöslauselman ((EYVL C 56, 16.3.1995, s. 197)) yritysten uudelleen sijoittumisesta Euroopan unionissa, - ottaa huomioon Euroopan unionin aiheeseen liittyvän sosiaalipolitiikan lainsäädännön ja erityisesti neuvoston 22. syyskuuta 1994 antaman direktiivin 94/45/EY ((EYVL L 254, 30.9.1995, s. 64)) eurooppalaisen yritysneuvoston perustamisesta tai työntekijöiden tiedottamis- ja kuulemismenettelyn käyttöönottamisesta yhteisön laajuisissa yrityksissä tai yritysryhmissä, - ottaa huomioon Euroopan unionista tehdyn sopimuksen liitteenä olevan pöytäkirjan sosiaalipolitiikasta, - ottaa huomioon yhteisön peruskirjan työntekijöiden perusoikeuksista ja sen liitteenä olevan sosiaalitoimintaohjelman (1989), A. ottaa huomioon useiden teollisuusryhmien omaksumien yritysten uudelleen sijoittamista koskevien strategioiden haitallisen taloudelliset ja sosiaaliset vaikutukset, B. ottaa huomioon, että erityisesti yhteisön 1-tukialueella sijaitsevat yritykset saavat taloudellista tukea, C. katsoo, että useissa tapauksissa kyseiset ryhmät ovat saaneet suoraa tai välillistä taloudellista tukea jäsenvaltioilta ja yhteisöltä ja että Renault on Portugalissa hyötynyt kansallisesta tuesta ja yhteisön tuesta 77 miljardin escudon verran, D. ottaa huomioon Euroopan unionista tehdyn sopimuksen 2 ja 118 artiklan, E. toistaa toiveensa sisällyttää sosiaalilausekkeita kansainvälisiin sopimuksiin ja WTO:n toiminnan puitteissa, F. katsoo, että unionin yritysten kasvavan kansainvälistymisen kannalta eurooppalaisten yritysten olisi mieluummin tehtävä sijoituksensa unionin jäsenvaltioihin pyrkien työllisyyden rationaaliseen jakautumiseen Euroopassa, G. katsoo, että suuri osa näistä sijoittamispäätöksistä tehdään emoyhtiössä hallintoportaita, yritysneuvostoja tai ammattiyhdistyksiä kuulematta eli sosiaalisen peruskirjan ja sosiaalisen pöytäkirjan vastaisesti, H. katsoo, että Renault Portuguesa osoittautui suureksi portugalilaiseksi «menestystarinaksi», mikä voidaan todeta menestystä osoittavista korkeasta tuottavuudesta ja tehtaissa valmistettujen tuotteiden korkeasta laadusta, joiden on tunnustettu olevan Renault-ryhmän parhaiden tehtyjen tuotteiden joukossa, sekä ennen kaikkea huomattavista voitoista, joita Renault on kirjannut saavutettuaan «täyden vauhdin» vuonna 1985, I. katsoo, että Renault'n Setúbalin kokoamistehtaalla Portugalissa on vaarassa 700 työpaikkaa Renault'n ja Portugalin hallituksen neuvottelujen katkettua ja että tämän strategian seurauksena nämä työntekijät joutuvat todennäköisesti osaksi massatyöttömyyttä, jota on jo ennestään runsaasti, ja sillä on huomattavat kerrannaisvaikutukset alueen talouteen, mihin vaikuttaisi välillisesti myös sellaisten alihankkijoina toimivien pk- yritysten palvelutilausten loppuminen, jotka perustettiin hankkeen takia ja jotka ovat siitä riippuvaisia, 1. Ilmaisee solidaarisuutensa kaikkia Renault'n Setúbalin tehtaan työntekijöitä kohtaan, joita tehtaan sulkeminen uhkaa suoraan, sekä kaikkia saman ryhmän muissa yrityksissä työskenteleviä sekä alihankkijoita kohtaan, 2. Pyytää komissiota ottamaan tämän tapauksen huomioon keskustellessaan direktiivistä, joka koskee työntekijöiden oikeuksien suojaamista yritysten ja yritysten osien siirtämisen yhteydessä, 3. Muistuttaa jälleen komissiota parlamentin 27. lokakuuta 1994 ilmaisemastaan pyynnöstä laatia selvitys EU:ssa ja EU:n ulkopuolelle toteutetuista yritysten uudelleen sijoittumisista tammikuusta 1993 alkaen, 4. Pyytää komissiota ja jäsenvaltioita kehottamaan monikansallisia yhtymiä pidättäytymään päätöksistä, joilla saattaa olla haitallisia vaikutuksia työllisyyteen, tiedottamatta ja kuulematta ensin työntekijöitä direktiivin 94/45/EY mukaisesti ja tarkastelemaan mahdollisia vaihtoehtoja sekä ottamaan työntekijöiden etujen mukaiset sosiaaliset toimenpiteet mahdollisimman hyvin huomioon; 5. Pyytää Renault'ta panemaan yritysneuvostoja koskevan direktiivin täytäntöön odottamatta 22. syyskuuta 1996 olevaa määräaikaa, jotta varmistetaan se, että työntekijöille ja erityisesti portugalilaisille työntekijöille tiedotetaan tilanteesta ja heitä kuullaan aiheesta; 6. Pyytää komissiota tutkimaan, mitä kansallisia ja yhteisön tukimuotoja edellä mainittu yritys on saanut osakseen, ja tekemään ehdotuksia, joilla pyritään lyhyellä aikavälillä ehkäisemään kaikki «tuenkahmimismuodot» sekä EU:n sisällä että sen ulkopuolella; 7. Edellyttää, että komissio varmistaa sen, että rakennerahaston varoja myönnettäessä yhdistetään työllisyystakuut varojen myöntämiseen; 8. Pyytää, ettei EU:n tukea myönnetä yrityksille, jotka hyödyttyään ensin yhden jäsenvaltion tuista, siirtyy pikimmiten toiseen jäsenvaltioon; 9. Kehottaa komissiota ottamaan Setúbalin tehdasta koskevan viimeaikaisen kehityksen huomioon keskustellessaan uudelleen siirtymisestä sekä unionin sisällä että unionin ulkopuolelle käsitellen erityisesti sosiaalisia ja taloudellisia vaikutuksia kyseisillä alueilla; 10. Kehottaa komissiota tarkistamaan tämän tapauksen perusteella tukia, jotka on jo myönnetty tai joita ollaan myöntämässä hankkeisiin, joihin Renault osallistuu; 11. Pyytää komissiota toimittamaan tarkistetun luonnoksen sosiaali- ja työllisyysasiain valiokunnan järjestämän yritysten uudelleen sijoittumista koskevan kuulemistilaisuuden havaintojen perusteella; 12. Kehottaa puhemiestään välittämään tämän päätöslauselman neuvostolle, komissiolle, jäsenvaltioiden parlamenteille, Ranault'n Setúbalin tehtaan työmarkkinaosapuolille ja työntekijöille ja julkaisemaan sen vähintään kahdessa valtakunnallisessa portugalilaisessa päivälehdessä.